CELEX: 32016D0678
Language: el
Date: 2016-04-29 00:00:00
Title: Εκτελεστική απόφαση (ΕΕ) 2016/678 της Επιτροπής, της 29ης Απριλίου 2016, σύμφωνα με το άρθρο 3 παράγραφος 3 του κανονισμού (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου σχετικά με προϊόν που αποτελείται από αποξηραμένα άνθη λεβάντας τα οποία περιέχονται σε μαξιλαράκι και διατίθεται στην αγορά για την απώθηση σκόρων (Κείμενο που παρουσιάζει ενδιαφέρον για τον ΕΟΧ)

30.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 116/37
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/678 ΤΗΣ ΕΠΙΤΡΟΠΉΣ
   της 29ης Απριλίου 2016
   σύμφωνα με το άρθρο 3 παράγραφος 3 του κανονισμού (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου σχετικά με προϊόν που αποτελείται από αποξηραμένα άνθη λεβάντας τα οποία περιέχονται σε μαξιλαράκι και διατίθεται στην αγορά για την απώθηση σκόρων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 3 παράγραφος 3,
   Εκτιμώντας τα ακόλουθα:
   
               (1)
            
            
               Στις 28 Μαΐου 2015, η Γερμανία ζήτησε από την Επιτροπή να αποφασίσει, σύμφωνα με το άρθρο 3 παράγραφος 3 του κανονισμού (ΕΕ) αριθ. 528/2012, αν προϊόν που αποτελείται από αποξηραμένα άνθη λεβάντας τα οποία περιέχονται σε μαξιλαράκι και διατίθεται στην αγορά για την απώθηση σκόρων είναι βιοκτόνο ή κατεργασμένο αντικείμενο κατά την έννοια του άρθρου 3 παράγραφος 1 στοιχείο α) ή στοιχείο ιβ) του εν λόγω κανονισμού.
            
         
               (2)
            
            
               Σύμφωνα με τη συμφωνημένη καθοδήγηση της Ένωσης (2), ολόκληροι ζωντανοί ή μη επεξεργασμένοι νεκροί οργανισμοί (π.χ. ζύμη, λυοφιλοποιημένα βακτήρια) ή τμήματα αυτών (π.χ. μέλη του κορμού, κλαδιά, φύλλα, άνθη κ.λπ.) δεν θεωρούνται ως ουσίες, μείγματα ή αντικείμενα κατά την έννοια του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (3). Τα αποξηραμένα άνθη λεβάντας δεν θα πρέπει, επομένως, να θεωρούνται ως ουσία, μείγμα ή αντικείμενο κατά την έννοια του εν λόγω κανονισμού και, ως εκ τούτου, δεν θα πρέπει να θεωρούνται ως βιοκτόνο ή ως κατεργασμένο αντικείμενο σύμφωνα με τον κανονισμό (ΕΕ) αριθ. 528/2012.
            
         
               (3)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για τα βιοκτόνα προϊόντα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το προϊόν που αποτελείται από αποξηραμένα άνθη λεβάντας σε μαξιλαράκι δεν είναι ούτε βιοκτόνο ούτε κατεργασμένο αντικείμενο κατά την έννοια του άρθρου 3 παράγραφος 1 στοιχείο α) και στοιχείο ιβ) του κανονισμού (ΕΕ) αριθ. 528/2012.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 29 Απριλίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 167 της 27.6.2012, σ. 1.
   
      (2)  Καθοδήγηση σχετικά με το παράρτημα V — Εξαιρέσεις από την υποχρέωση καταχώρισης (σελίδα 19), διαθέσιμη στη διεύθυνση http://echa.europa.eu/documents/10162/13632/annex_v_el.pdf
   
      (3)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).